title: 2012/507/EÚ: Rozhodnutie Európskej centrálnej banky zo 7. septembra 2012 , ktorým sa mení a dopĺňa rozhodnutie ECB/2010/14 o kontrole pravosti a upotrebiteľnosti eurobankoviek a ich opätovnom vrátení do obehu (ECB/2012/19)

text:
               20.9.2012

               SK

               Úradný vestník Európskej únie

               L 253/19

         ROZHODNUTIE EURÓPSKEJ CENTRÁLNEJ BANKY
   zo 7. septembra 2012,
   ktorým sa mení a dopĺňa rozhodnutie ECB/2010/14 o kontrole pravosti a upotrebiteľnosti eurobankoviek a ich opätovnom vrátení do obehu
   (ECB/2012/19)
   (2012/507/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 1,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 16,
   keďže:

               (1)

               Európska centrálna banka (ECB) prijala 16. septembra 2010 rozhodnutie ECB/2010/14 o kontrole pravosti a upotrebiteľnosti eurobankoviek a ich opätovnom vrátení do obehu (1), ktoré ustanovuje všeobecné pravidlá a postupy na ochranu integrity eurobankoviek ako platobných prostriedkov.

               (2)

               Je najmä potrebné zmeniť rozsah pôsobnosti rozhodnutia ECB/2010/14 tak, aby pokrývalo existujúce a budúce série eurobankoviek, čím by sa zabezpečilo, aby boli eurobankovky v obehu pravé a upotrebiteľné, aby sa rozpoznali eurobankovky, pri ktorých existuje podozrenie, že ide o falšované bankovky, a aby sa odovzdali príslušným vnútroštátnym orgánom. V tejto súvislosti by sa malo urobiť niekoľko technických zmien a doplnení v prílohách k rozhodnutiu ECB/2010/14.

               (3)

               Minimálne štandardy pre automatickú kontrolu upotrebiteľnosti eurobankoviek ustanovené v prílohe IIIa k rozhodnutiu ECB/2010/14 predstavujú požiadavky, ktoré sa týkajú funkcií zariadení na spracovávanie bankoviek. Zaujímavé sú preto len pre výrobcov zariadení na spracovávanie bankoviek a nemajú vplyv na postupy pri kontrole pravosti a upotrebiteľnosti ustanovené v rozhodnutí ECB/2010/14, ktoré musia spracovatelia peňazí dodržiavať. Keďže nespadajú do pôsobnosti rozhodnutia ECB/2010/14, mali by byť minimálne štandardy na automatickú kontrolu upotrebiteľnosti integrované medzi pravidlá a postupy pre testovanie zariadení na spracovávanie bankoviek, zber údajov a monitorovaciu činnosť.

               (4)

               Vzhľadom na skúsenosti získané v súvislosti s rozhodnutím ECB/2010/14 je potrebné vylepšiť niektoré pravidlá a postupy, aby sa dosiahla väčšia zrozumiteľnosť a efektivita.

               (5)

               Rozhodnutie ECB/2010/14 by sa preto malo zmeniť a doplniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmeny a doplnenia
   Rozhodnutie ECB/2010/14 sa mení a dopĺňa takto:

               1.

               V článku 2 sa dopĺňa toto vymedzenie pojmu:

                           „13.

                           ‚Eurobankovkami‘ sa rozumejú tie bankovky, ktoré spĺňajú požiadavky rozhodnutia ECB/2003/4 alebo právneho aktu, ktorý uvedené rozhodnutie nahrádza alebo dopĺňa a technické špecifikácie stanovené Radou guvernérov.“

               2.

               V článku 3 sa odsek 5 nahrádza takto:
               „5.   Spracovatelia peňazí môžu začať prevádzkovať zariadenia ovládané personálom používané na kontrolu pravosti a upotrebiteľnosti a zariadenia ovládané klientmi, len ak ich úspešne preskúšala niektorá NCB a boli uverejnené v zozname na internetovej stránke ECB v súlade s článkom 9 ods. 2. Tieto zariadenia sa používajú len pre nominálne hodnoty a série eurobankoviek, ktoré boli pre zodpovedajúce zariadenia uverejnené v zozname na internetovej stránke ECB, so štandardnými nastaveniami od výrobcu vrátane všetkých aktualizácií, ktoré boli úspešne preskúšané, ak sa NCB a spracovatelia peňazí nedohodli na prísnejších nastaveniach.“

               3.

               Článok 6 sa nahrádza takto:
               „Článok 6
               Odhaľovanie neupotrebiteľných eurobankoviek
               1.   Manuálna kontrola upotrebiteľnosti sa uskutočňuje v súlade s minimálnymi štandardmi ustanovenými v prílohe III.
               2.   Automatická kontrola upotrebiteľnosti sa uskutočňuje prostredníctvom úspešne preskúšaného zariadenia na spracovávanie eurobankoviek v súlade s minimálnymi štandardmi, ktoré sú uverejnené na internetovej stránke ECB a podľa potreby menené a dopĺňané.
               3.   NCB môže po tom, ako informovala ECB, ustanoviť prísnejšie štandardy pre jednu alebo viaceré nominálne hodnoty eurobankoviek, ak je to odôvodnené napríklad zhoršením kvality eurobankoviek v obehu v príslušnom členskom štáte. Tieto prísnejšie štandardy sa uverejnia na internetovej stránke ECB.
               4.   Neupotrebiteľné eurobankovky sa odovzdávajú NCB s prihliadnutím na vnútroštátne predpisy.“

               4.

               V článku 8 sa odsek 4 nahrádza takto:
               „4.   Eurosystém podľa potreby informuje spracovateľov peňazí o hrozbe falšovania a môže od nich požadovať určité konanie vrátane uloženia dočasného zákazu opätovného vrátenia nominálnych hodnôt eurobankoviek daných sérií do obehu.“

               5.

               V článku 9 sa odsek 3 nahrádza takto:
               „3.   Ak sa typ zariadenia na spracovávanie bankoviek úspešne preskúšal, výsledky testov sú platné v celej eurozóne počas jedného roka od konca mesiaca, v ktorom sa testy uskutočnili, za predpokladu, že toto zariadenie bude počas tohto obdobia schopné odhaľovať všetky falšované eurobankovky známe Eurosystému.“

               6.

               V článku 10 sa odsek 3 nahrádza takto:
               „3.   Ak NCB zistí u spracovateľa peňazí nesúlad s ustanoveniami tohto rozhodnutia, požiada od spracovateľa peňazí, aby do určitej lehoty prijal nápravné opatrenia. Až do odstránenia nesúladu môže NCB, ktorá požiadala o nápravu, v mene ECB zakázať spracovateľovi peňazí, aby nominálne hodnoty bankoviek daných sérií opätovne vracal do obehu. Ak k nesúladu došlo v dôsledku chyby typu zariadenia na spracovávanie bankoviek, môže to viesť k vyčiarknutiu tohto zariadenia zo zoznamu uvedenému v článku 9 ods. 2.“

               7.

               Článok 13 sa nahrádza takto:
               „Článok 13
               Záverečné ustanovenia
               1.   Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskej únie.
               2.   Spracovatelia peňazí v členských štátoch, ktoré prijmú euro po prijatí tohto rozhodnutia, uplatňujú toto rozhodnutie odo dňa prijatia eura.“

               8.

               Prílohy I, IIa, IIb, IIIa, IIIb a IV sa menia a dopĺňajú v súlade s prílohami k tomuto rozhodnutiu.

         Článok 2
   Nadobudnutie účinnosti
   Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskej únie.

      Vo Frankfurte nad Mohanom 7. septembra 2012

            Prezident ECB

         Mario DRAGHI

      (1)  Ú. v. EÚ L 267, 9.10.2010, s. 1.

      PRÍLOHA
      Prílohy I, IIa, IIb, IIIa, IIIb a IV k rozhodnutiu ECB/2010/14 sa menia a dopĺňajú takto:

                  1.

                  Príloha I sa nahrádza takto:

                     „PRÍLOHA I

                        ZARIADENIA NA SPRACOVÁVANIE BANKOVIEK

                     1.   Všeobecné technické požiadavky

                                 1.1.

                                 Na to, aby sa považovalo za zariadenie na spracovávanie bankoviek, zariadenie musí byť schopné spracovávať eurobankovky, triediť jednotlivé eurobankovky a fyzicky oddeľovať eurobankovky podľa ich klasifikácie bez zásahu osoby obsluhujúcej zariadenie v súlade s prílohou IIa a IIb. Zariadenia na spracovávanie bankoviek musia mať požadovaný počet vyhradených výstupných priehradiek a/alebo iné prostriedky na zabezpečenie spoľahlivého rozdeľovania spracovávaných eurobankoviek.

                                 1.2.

                                 Zariadenia na spracovávanie bankoviek sa musia dať upraviť tak, aby dokázali spoľahlivo odhaľovať nové druhy falzifikátov. Okrem toho sa musia dať upraviť tak, aby podľa potreby umožnili nastavenie prísnejších alebo menej prísnych noriem triedenia podľa upotrebiteľnosti.

                           2.   Kategórie zariadení na spracovávanie bankoviek

                     Zariadenia na spracovanie bankoviek sú buď zariadenia ovládané klientmi, alebo zariadenia ovládané personálom.

                        Tabuľka 1

                        Zariadenia ovládané klientmi

                                 A.   Zariadenia ovládané klientmi, pri ktorých sa hotovosť vkladá na účet so zistením totožnosti klienta

                                 1.

                                 Zariadenia na vkladanie peňazí

                                 Zariadenia na vkladanie peňazí umožňujú klientom pomocou bankových kariet alebo iných prostriedkov vkladať eurobankovky na ich bankové účty, ale nemajú žiadnu funkciu zariadenia na výdaj peňazí. Zariadenia na vkladanie peňazí kontrolujú pravosť eurobankoviek a umožňujú zistiť totožnosť majiteľa účtu, pričom kontrola upotrebiteľnosti je dobrovoľná.

                                 2.

                                 Zariadenia na príjem a výdaj peňazí

                                 Zariadenia na príjem a výdaj peňazí umožňujú klientom pomocou bankových kariet alebo iných prostriedkov vkladať eurobankovky na ich bankové účty a vyberať eurobankovky z ich bankových účtov. Zariadenia na príjem a výdaj peňazí kontrolujú pravosť a upotrebiteľnosť a umožňujú zistiť totožnosť majiteľa účtu. Pokiaľ ide o výbery, zariadenia na príjem a výdaj peňazí môžu používať pravé upotrebiteľné eurobankovky, ktoré vložili iní klienti v predchádzajúcich transakciách.

                                 3.

                                 Kombinované zariadenia na vkladanie peňazí

                                 Kombinované zariadenia na vkladanie peňazí umožňujú klientom pomocou bankových kariet alebo iných prostriedkov vkladať eurobankovky na ich bankové účty a vyberať eurobankovky z ich bankových účtov. Kombinované zariadenia na vkladanie peňazí kontrolujú pravosť eurobankoviek a umožňujú zistiť totožnosť majiteľa účtu, pričom kontrola upotrebiteľnosti je dobrovoľná. Pokiaľ ide o výbery, kombinované zariadenia na vkladanie peňazí nepoužívajú eurobankovky vložené inými klientmi v predchádzajúcich transakciách, ale iba eurobankovky, ktoré boli do nich oddelene vložené.

                                 B.   Ostatné zariadenia ovládané klientmi

                                 4.

                                 Zariadenia na výber peňazí

                                 Zariadenia na výber peňazí sú zariadeniami na výdaj peňazí, ktoré kontrolujú pravosť a upotrebiteľnosť eurobankoviek pred tým, ako ich vydajú klientom. Zariadenia na výber peňazí používajú eurobankovky, ktoré do nich vložia spracovatelia peňazí alebo iné automatizované systémy (napr. predajné automaty).

                           Zariadenie na príjem a výdaj peňazí sa môže použiť ako zariadenie na vkladanie peňazí alebo kombinované zariadenie na vkladanie peňazí, ak detekčné systémy, softvér alebo iné komponenty na výkon ich základných funkcií sú rovnaké ako pri type zariadenia na príjem a výdaj peňazí uverejneného v zozname na internetovej stránke ECB.
                     Kombinované zariadenie na vkladanie peňazí sa môže použiť ako zariadenie na vkladanie peňazí, ak detekčné systémy, softvér alebo iné komponenty na výkon jeho základných funkcií sú rovnaké ako pri type kombinovaného zariadenia na vkladanie peňazí uverejneného v zozname na internetovej stránke ECB.

                        Tabuľka 2

                        Zariadenia ovládané personálom

                                 1.

                                 Zariadenia spracúvajúce bankovky

                                 Zariadenia spracúvajúce bankovky kontrolujú pravosť a upotrebiteľnosť eurobankoviek.

                                 2.

                                 Zariadenia na overovanie pravosti bankoviek

                                 Zariadenia na overovanie pravosti bankoviek kontrolujú pravosť eurobankoviek.

                                 3.

                                 Pokladničné zariadenia na príjem a výdaj peňazí

                                 Pokladničné zariadenia na príjem a výdaj peňazí sú zariadeniami na príjem a výdaj peňazí prevádzkovanými spracovateľmi peňazí, ktoré kontrolujú pravosť a upotrebiteľnosť eurobankoviek. Pokiaľ ide o výbery, pokladničné zariadenia na príjem a výdaj peňazí môžu používať pravé upotrebiteľné eurobankovky, ktoré vložili iní klienti v predchádzajúcich transakciách. Okrem toho tieto zariadenia držia eurobankovky v bezpečnej úschove a umožňujú spracovateľom peňazí pripísanie na účet alebo zaťaženie bankových účtov klientov.

                                 4.

                                 Pokladničné zariadenia

                                 Pokladničné zariadenia sú zariadeniami prevádzkovanými spracovateľmi peňazí, ktoré kontrolujú pravosť eurobankoviek. Okrem toho tieto zariadenia držia eurobankovky v bezpečnej úschove a umožňujú spracovateľom peňazí pripísanie na účet alebo zaťaženie bankových účtov klientov.

                           Zariadenia ovládané personálom musia spracovávať bankovky v dávkach.
                     Pokladničné zariadenia na príjem a výdaj peňazí a pokladničné zariadenia sa môžu použiť ako zariadenia ovládané klientmi, ak bol daný typ zariadenia preskúšaný a uverejnený v zozname na internetovej stránke ECB ako zariadenie na príjem a výdaj peňazí alebo zariadenie na vkladanie peňazí/kombinované zariadenie na vkladanie peňazí. V takomto prípade sa pokladničné zariadenie na príjem a výdaj peňazí považuje za zariadenie na príjem a výdaj peňazí a pokladničné zariadenie sa považuje za zariadenie na vkladanie peňazí/kombinované zariadenie na vkladanie peňazí.
                     3.   Typy zariadení na spracovávanie bankoviek

                     Eurosystém preskúšava typy zariadení na spracovávanie bankoviek. Typy zariadení na spracovávanie bankoviek sa môžu od seba líšiť prostredníctvom svojich špecifických detekčných systémov, softvéru alebo iných komponentov na výkon svojich základných funkcií. Sú to: a) kontrola pravosti eurobankoviek; b) odhaľovanie a vytriedenie eurobankoviek, pri ktorých existuje podozrenie, že ide o falšované eurobankovky; c) prípadné odhaľovanie a vytriedenie neupotrebiteľných eurobankoviek od upotrebiteľných a d) prípadné zisťovanie pôvodu predmetov, ktoré sa identifikujú ako eurobankovky, pri ktorých existuje podozrenie, že ide o falšované eurobankovky, alebo eurobankovky, ktorých pravosť nebola jednoznačne overená.“

                  2.

                  Príloha IIa sa nahrádza takto:

                     „PRÍLOHA IIa

                        TRIEDENIE EUROBANKOVIEK A NAKLADANIE S NIMI POMOCOU ZARIADENÍ OVLÁDANÝCH KLIENTMI

                     Eurobankovky sa klasifikujú do nasledujúcich kategórií a fyzicky triedia podľa kategórie. Zariadenia, ktoré nekontrolujú upotrebiteľnosť eurobankoviek, nemusia rozlišovať medzi kategóriami eurobankoviek 4a a 4b.

                        Tabuľka 1

                        Triedenie eurobankoviek a nakladanie s nimi pomocou zariadení ovládaných klientmi, u ktorých dochádza pri vkladaní hotovosti k identifikácii klienta

                                 Kategória

                                 Vlastnosti

                                 Ďalší postup

                                 1.

                                 Predmety neboli rozpoznané ako eurobankovky

                                 Nie sú rozpoznané ako eurobankovky z nasledujúceho dôvodu:

                                             —

                                             zariadenie nepodporuje tieto eurobankovky

                                             —

                                             nejde o eurobankovky

                                             —

                                             predmety podobné eurobankovke

                                             —

                                             nesprávna grafická podoba alebo formát

                                             —

                                             veľké ohnuté rohy alebo chýbajúce časti

                                             —

                                             chyba zariadenia pri vkladaní alebo transporte

                                 Zariadenie vráti predmet späť klientovi

                                 2.

                                 Existuje podozrenie, že ide o falšované eurobankovky

                                 Grafická podoba a formát rozpoznaný, ale pri kontrole zariadenie nerozpoznalo jeden alebo viac ochranných prvkov, resp. tieto sú jasne mimo tolerancie

                                 Stiahnuť z obehu
                                 Okamžite odovzdať príslušným vnútroštátnym orgánom na kontrolu pravosti spolu s údajmi o majiteľovi účtu, najneskôr však do 20 pracovných dní od vloženia do zariadenia. Peniaze sa nesmú pripísať na účet klienta

                                 3.

                                 Pravosť eurobankoviek nebola jednoznačne overená

                                 Grafická podoba a formát rozpoznaný, ale pri kontrole zariadenie nerozpoznalo všetky ochranné prvky kvôli nízkej kvalite alebo odchýlkam nad hranicu tolerancie. Vo väčšine prípadov ide o neupotrebiteľné eurobankovky

                                 Stiahnuť z obehu
                                 Eurobankovky sa spracujú osobitne a okamžite odovzdajú NCB na kontrolu pravosti, najneskôr však do 20 pracovných dní od vloženia do zariadenia.
                                 Údaje o majiteľovi účtu sa uchovávajú po dobu ôsmich týždňov odo dňa, keď zariadenie eurobankovku odhalilo. Tieto informácie sa na požiadanie poskytujú NCB. Prípadne po dohode s NCB sa informácie, ktoré umožňujú zistiť majiteľa účtu, spolu s eurobankovkami môžu odovzdať tejto NCB.
                                 Peniaze sa môžu pripísať na účet klienta

                                 4a.

                                 Eurobankovky boli identifikované ako pravé a upotrebiteľné

                                 Všetky kontroly pravosti a upotrebiteľnosti vykonané zariadením boli úspešné

                                 Eurobankovky sa môžu opätovne vrátiť do obehu.
                                 Peniaze sa pripíšu na účet klienta

                                 4b.

                                 Eurobankovky boli identifikované ako pravé a neupotrebiteľné

                                 Všetky kontroly pravosti vykonané zariadením boli úspešné. Kontrola aspoň jedného z kritérií upotrebiteľnosti bola neúspešná

                                 Eurobankovky sa nemôžu opätovne vrátiť do obehu a vrátia sa do NCB.
                                 Peniaze sa pripíšu na účet klienta

                           Osobitné pravidlá týkajúce sa tabuľky 1:

                                 1.

                                 Zariadenie nevracia eurobankovky patriace do kategórie 2 a 3 klientovi, ak zariadenie umožňuje zrušenie vkladovej transakcie. V prípade zrušenia transakcie sa takéto eurobankovky môžu zadržať tým, že sa dočasne ponechajú v určenej priehradke zariadenia.

                                 2.

                                 Eurobankovky patriace do kategórie 3 sa nemusia fyzicky oddeliť od eurobankoviek patriacich do kategórie 4b. V takomto prípade sa uplatňuje časový rámec pre odovzdanie zmiešaných eurobankoviek patriacich do kategórií 3 a 4b národnej centrálnej banke a požiadavky na zistenie totožnosti klienta pri eurobankovkách patriacich do kategórie 3, ako sú upravené pre kategóriu 3.

                        Tabuľka 2

                        Triedenie eurobankoviek a nakladanie s nimi pomocou ostatných zariadení ovládaných klientmi

                                 Kategória

                                 Vlastnosti

                                 Ďalší postup

                                 1.

                                 Predmety neboli rozpoznané ako eurobankovky

                                 Nie sú rozpoznané ako eurobankovky z nasledujúceho dôvodu:

                                             —

                                             zariadenie nepodporuje tieto eurobankovky

                                             —

                                             nejde o eurobankovky

                                             —

                                             predmety podobné eurobankovke

                                             —

                                             nesprávna grafická podoba alebo formát

                                             —

                                             veľké ohnuté rohy alebo chýbajúce časti

                                             —

                                             chyba zariadenia pri vkladaní alebo transporte

                                 Eurobankovky sa nemôžu vydať klientom

                                 2.

                                 Existuje podozrenie, že ide o falšované eurobankovky

                                 Grafická podoba a formát rozpoznaný, ale pri kontrole zariadenie nerozpoznalo jeden alebo viac ochranných prvkov, resp. tieto sú jasne mimo tolerancie

                                 Eurobankovky sa nemôžu vydať klientom
                                 Okamžite odovzdať príslušným vnútroštátnym orgánom na kontrolu pravosti spolu s údajmi o majiteľovi účtu, ak sú k dispozícii, najneskôr však do 20 pracovných dní od odhalenia zariadením

                                 3.

                                 Pravosť eurobankoviek nebola jednoznačne overená

                                 Grafická podoba a formát rozpoznaný, ale pri kontrole zariadenie nerozpoznalo všetky ochranné prvky kvôli nízkej kvalite alebo odchýlkam nad hranicu tolerancie. Vo väčšine prípadov ide o neupotrebiteľné eurobankovky

                                 Eurobankovky sa nemôžu vydať klientom
                                 Eurobankovky sa spracujú osobitne a okamžite odovzdajú NCB na kontrolu pravosti, najneskôr však do 20 pracovných dní od vloženia do zariadenia

                                 4a.

                                 Eurobankovky boli identifikované ako pravé a upotrebiteľné

                                 Všetky kontroly pravosti a upotrebiteľnosti vykonané zariadením boli úspešné

                                 Eurobankovky sa môžu vydať klientom

                                 4b.

                                 Eurobankovky boli identifikované ako pravé a neupotrebiteľné

                                 Všetky kontroly pravosti vykonané zariadením boli úspešné. Kontrola aspoň jedného z kritérií upotrebiteľnosti bola neúspešná

                                 Eurobankovky sa nemôžu vydať klientom a vrátia sa do NCB

                           Osobitné pravidlá týkajúce sa tabuľky 2:

                                 1.

                                 Eurobankovky patriace do kategórií 1,2 a 3 sa nemusia fyzicky oddeliť. Ak sú všetky tri kategórie zmiešané, musí sa s nimi nakladať ako s eurobankovkami patriacimi do kategórie 2. Ak možno eurobankovky patriace do kategórií 1, 2 a 3 vytriediť v inom zariadení na spracovávanie bankoviek, alebo so súhlasom NCB vyškoleným personálom, musí sa s nimi nakladať v súlade s tabuľkou 2.

                                 2.

                                 Eurobankovky patriace do kategórie 3 sa nemusia fyzicky oddeliť od eurobankoviek patriacich do kategórie 4b. V takomto prípade sa pre odovzdanie zmiešaných eurobankoviek patriacich do kategórií 3 a 4b NCB uplatňuje časový rámec, ako je upravený pre kategóriu 3.“

                  3.

                  Príloha IIb sa nahrádza takto:

                     „PRÍLOHA IIb

                        TRIEDENIE EUROBANKOVIEK A NAKLADANIE S NIMI POMOCOU ZARIADENÍ OVLÁDANÝCH PERSONÁLOM

                     Eurobankovky sa klasifikujú do jednej z kategórií uvedených v tabuľke 1. Bankovky patriace do kategórií 4a a 4b sa musia fyzicky oddeliť od eurobankoviek patriacich do kategórií 1,2 a 3. Zariadenia, ktoré nekontrolujú upotrebiteľnosť eurobankoviek, nemusia rozlišovať medzi kategóriami eurobankoviek 4a a 4b.

                        Tabuľka 1

                        Triedenie eurobankoviek a nakladanie s nimi pomocou zariadení ovládanými personálom

                                 Kategória

                                 Vlastnosti

                                 Ďalší postup

                                 1.

                                 Predmety neboli rozpoznané ako eurobankovky

                                 Nie sú rozpoznané ako eurobankovky z nasledujúceho dôvodu:

                                             —

                                             zariadenie nepodporuje tieto eurobankovky

                                             —

                                             nejde o eurobankovky

                                             —

                                             predmety podobné eurobankovke

                                             —

                                             nesprávna grafická podoba alebo formát

                                             —

                                             veľké ohnuté rohy alebo chýbajúce časti

                                             —

                                             chyba zariadenia pri vkladaní alebo transporte

                                 Zariadenie vráti predmet osobe obsluhujúcej zariadenie na ďalšie vyhodnotenie a spracovanie.
                                 Po vizuálnom zhodnotení personálom sa môžu vrátiť spracovateľom peňazí klientovi.

                                 2.

                                 Existuje podozrenie, že ide o falšované eurobankovky

                                 Grafická podoba a formát rozpoznaný, ale pri kontrole zariadenie nerozpoznalo jeden alebo viac ochranných prvkov, resp. tieto sú jasne mimo tolerancie

                                 Zariadenie vráti predmet osobe obsluhujúcej zariadenie na ďalšie spracovanie.
                                 Tieto eurobankovky sa spracujú osobitne a okamžite odovzdajú príslušným vnútroštátnym orgánom na konečnú kontrolu pravosti, najneskôr však do 20 pracovných dní od spracovania zariadením.

                                 3.

                                 Pravosť eurobankoviek nebola jednoznačne overená

                                 Grafická podoba a formát rozpoznaný, ale pri kontrole zariadenie nerozpoznalo všetky ochranné prvky kvôli nízkej kvalite alebo odchýlkam nad hranicu tolerancie. Vo väčšine prípadov ide o neupotrebiteľné eurobankovky

                                 4a.

                                 Eurobankovky boli identifikované ako pravé a upotrebiteľné

                                 Všetky kontroly pravosti a upotrebiteľnosti vykonané zariadením boli úspešné

                                 Eurobankovky sa môžu opätovne vrátiť do obehu.
                                 Peniaze sa pripíšu na účet klienta.

                                 4b.

                                 Eurobankovky boli identifikované ako pravé a neupotrebiteľné

                                 Všetky kontroly pravosti vykonané zariadením boli úspešné. Kontrola aspoň jedného z kritérií upotrebiteľnosti bola neúspešná

                                 Bankovky sa nemôžu opätovne vrátiť do obehu a vrátia sa do NCB.
                                 Peniaze sa pripíšu na účet klienta.

                           Osobitné pravidlá týkajúce sa tabuľky 1:
                     Ak možno eurobankovky patriace do kategórií 2 a 3 fyzicky vytriediť v samotnom zariadení alebo v inom zariadení na spracovávanie bankoviek, alebo so súhlasom NCB vyškoleným personálom, potom môžu byť eurobankovky patriace do kategórie 3 poskytnuté NCB spolu s eurobankovkami patriacimi do kategórie 4b. V takomto prípade sa naďalej uplatňuje časový rámec pre odovzdanie eurobankoviek kategórie 2 príslušnému vnútroštátnemu orgánu a zmiešaných eurobankoviek patriacich do kategórií 3 a 4b národnej centrálnej banke, ako je uvedený v tabuľke.

                        Osobitné pravidlá klasifikácie a triedenia pre niektoré zariadenia ovládané personálom

                                 1.

                                 Podľa prílohy IIb zariadenia spracúvajúce bankovky klasifikujú a fyzicky triedia eurobankovky patriace do kategórií 1, 2 a 3 do jednej alebo viacerých výstupných priehradok a eurobankovky patriace do kategórií 4a a 4b do dvoch oddelených výstupných priehradok, k čomu sú potrebné aspoň tri vyhradené výstupné priehradky, aby nedošlo k zásahu osoby obsluhujúcej zariadenie.

                                 2.

                                 Zariadenia spracúvajúce bankovky, ktoré majú len dve vyhradené výstupné priehradky, však môžu klasifikovať a triediť eurobankovky, ak sú splnené tieto požiadavky:

                                             a)

                                             Kontrola pravosti a upotrebiteľnosti sa uskutočňuje súčasne. Počas tohto spracovania sa musia eurobankovky patriace do kategórie 4a vytriediť do jednej priehradky, pričom eurobankovky patriace do ostatných kategórií sa musia vytriediť do osobitnej priehradky, ktorá neprichádza do fyzického kontaktu s eurobankovkami patriacimi do kategórie 4a.

                                             b)

                                             Ak sa zistí, že eurobankovka patriaca do kategórie 1, 2 alebo 3 je prítomná v druhej priehradke, osoba obsluhujúca zariadenie musí eurobankovky z druhej priehradky znovu spracovať. Počas tohto druhého spracovania sa eurobankovky patriace do kategórie 1, 2 a 3 musia oddeliť od eurobankoviek patriacich do kategórie 4b tým, že sa vytriedia do vyhradenej výstupnej priehradky a nakladá sa s nimi tak, ako je uvedené v tabuľke 3. Keďže zariadenie nemôže fyzicky oddeliť eurobankovky kategórie 1, 2 a 3 do rôznych výstupných priehradok, musia sa všetky považovať za eurobankovky patriace do kategórie 2 a tak sa s nimi musí nakladať.

                                 3.

                                 Zariadenia na overovanie pravosti bankoviek klasifikujú a fyzicky triedia eurobankovky patriace do kategórií 1, 2 a 3 do jednej výstupnej priehradky a eurobankovky patriace do kategórií 4a a 4b do druhej výstupnej priehradky, k čomu sú potrebné aspoň dve vyhradené výstupné priehradky, aby nedošlo k zásahu osoby obsluhujúcej zariadenie.

                                 4.

                                 Zariadenia na kontrolu pravosti bankoviek, ktoré majú len jednu vyhradenú výstupnú priehradku, však môžu klasifikovať a triediť eurobankovky, ak sú splnené tieto požiadavky:

                                             a)

                                             Vždy, keď sa spracuje eurobankovka patriaca do kategórie 1, 2 alebo 3, zariadenie musí ihneď zastaviť spracovávanie a predísť akémukoľvek fyzickému kontaktu tejto eurobankovky a pravých eurobankoviek.

                                             b)

                                             Výsledok kontroly pravosti každej jednotlivej eurobankovky patriacej do kategórie 1, 2 alebo 3 sa musí zobraziť na displeji. Keďže zariadenie nemôže fyzicky oddeliť eurobankovky kategórie 1, 2 a 3 do rôznych výstupných priehradok, musia sa všetky považovať za eurobankovky patriace do kategórie 2 a tak sa s nimi musí nakladať.

                                             c)

                                             Po zastavení spracovávania musí zariadenie skontrolovať prítomnosť eurobankovky patriacej do kategórie 1, 2 alebo 3 a v spracovávaní možno pokračovať až po tom, ako osoba obsluhujúca zariadenie fyzicky odstráni eurobankovku patriacu do kategórie 1, 2 alebo 3.

                                             d)

                                             Pri každom zastavení režimu spracovávania môže mať osoba obsluhujúca zariadenie prístup najviac k jednej eurobankovke patriacej do kategórie 1, 2 alebo 3.“

                  4.

                  Príloha IIIa sa vypúšťa, príloha IIIb sa označuje ako príloha III.

                  5.

                  Príloha IV sa nahrádza takto:‘
                     PRÍLOHA IV

                        ZBER ÚDAJOV OD SPRACOVATEĽOV PEŇAZÍ

                     1.   Ciele

                     Cieľom zberu údajov je umožniť NCB a ECB monitorovanie príslušných činností spracovateľov peňazí a dohliadanie na vývoj v peňažnom obehu.
                     2.   Všeobecné zásady

                                 2.1.

                                 Údaje o zariadeniach na spracovanie bankoviek sa vykazujú iba v prípade, ak sa zariadenia používajú za účelom dosiahnutia súladu s týmto rozhodnutím.

                                 2.2.

                                 Spracovatelia peňazí pravidelne poskytujú NCB svojho členského štátu tieto informácie:

                                             —

                                             informácie o organizačných zložkách, v ktorých sa nakladá s hotovosťou, akými sú napríklad pobočky, a

                                             —

                                             informácie o zariadeniach na spracovávanie bankoviek a zariadeniach na výdaj peňazí.

                                 2.3.

                                 Spracovatelia peňazí, ktorí opätovne vracajú eurobankovky do obehu prostredníctvom zariadení na spracovanie bankoviek a zariadení na výdaj peňazí, okrem toho pravidelne poskytujú NCB svojho členského štátu tieto informácie:

                                             —

                                             informácie o objeme hotovostných operácií (množstvo spracovaných eurobankoviek) uskutočňovaných v zariadeniach na spracovanie bankoviek a zariadeniach na výdaj peňazí,

                                             —

                                             informácie o odľahlých pobočkách úverových inštitúcií s veľmi nízkym objemom hotovostných operácií, kde sa kontrola upotrebiteľnosti vykonáva manuálne.

                           3.   Druh údajov a požiadavky na vykazovanie

                                 3.1.

                                 V závislosti od ich povahy sa zozbierané údaje rozlišujú na základné údaje a prevádzkové údaje.

                        Základné údaje

                                 3.2.

                                 Základné údaje zahŕňajú informácie: a) o jednotlivých spracovateľoch peňazí a ich zariadeniach na spracovávanie bankoviek a zariadeniach na výdaj peňazí v prevádzke a b) o odľahlých pobočkách úverových inštitúcií.

                                 3.3.

                                 Základné údaje sa poskytujú NCB v deň, od ktorého sa toto rozhodnutie začne uplatňovať, a následne každých šesť mesiacov. Údaje stanovené vo vzore uvedenom v dodatku sa musia poskytovať, hoci NCB môže vyžadovať, aby sa poskytovali v inom formáte. NCB môžu počas prechodného obdobia požadovať mesačné vykazovanie, ak to požadovali aj pred nadobudnutím účinnosti tohto rozhodnutia, alebo štvrťročné vykazovanie.

                                 3.4.

                                 NCB môže z dôvodu monitorovania rozhodnúť, že bude zbierať údaje na miestnej úrovni, ako napríklad na úrovni pobočiek.

                                 3.5.

                                 NCB môže rozhodnúť, že z rozsahu požiadaviek na vykazovanie vylúči zariadenia na spracovávanie bankoviek, ktoré sa používajú len na spracovanie eurobankoviek vydávaných cez priehradku alebo ktoré sa nepoužívajú na opätovné vrátenie do obehu. NCB môže od spracovateľov peňazí požadovať, aby uviedli, ktoré zariadenia na príjem a výdaj peňazí sa používajú ako kombinované zariadenia na vkladanie peňazí/zariadenia na vkladanie peňazí a ktoré kombinované zariadenia na vkladanie peňazí sa používajú ako zariadenia na vkladanie peňazí.

                                 3.6.

                                 Údaje o odľahlých pobočkách stanovené vo vzore uvedenom v dodatku 3 sa musia poskytovať, hoci NCB môže vyžadovať, aby sa poskytovali v inom formáte.

                        Prevádzkové údaje

                                 3.7.

                                 Údaje, ktoré vzniknú pri spracovávaní eurobankoviek spracovateľmi peňazí a pri ich opätovnom vrátení do obehu, sa považujú za prevádzkové údaje.

                                 3.8.

                                 NCB môže rozhodnúť, že na ostatné hospodárske subjekty uvedené v článku 6 ods. 1 nariadenia (ES) č. 1338/2001 sa nevzťahuje požiadavka na vykazovanie prevádzkových údajov, ak objem eurobankoviek, ktoré tieto subjekty opätovne vracajú prostredníctvom zariadení na výdaj peňazí do obehu, je menší ako limit určený NCB.

                                 3.9.

                                 Údaje sa poskytujú raz za šesť mesiacov. Údaje sa poskytujú NCB najneskôr dva mesiace po príslušnom vykazovanom období, t. j. koncom februára a koncom augusta. Údaje sa môžu poskytovať s použitím vzoru uvedeného v dodatku 2. NCB môžu počas prechodného obdobia požadovať mesačné vykazovanie, ak to požadovali aj pred nadobudnutím účinnosti tohto rozhodnutia, alebo štvrťročné vykazovanie.

                                 3.10.

                                 Údaje poskytujú spracovatelia peňazí, ktorí fyzicky spracovávajú eurobankovky. Pokiaľ spracovateľ peňazí zadal kontrolu pravosti a upotrebiteľnosti inému spracovateľovi peňazí, údaje poskytuje spracovateľ peňazí určený v súlade s článkom 3 ods. 2.

                                 3.11.

                                 Spracovateľ peňazí poskytuje údaje v kusovom vyjadrení (množstve), tieto údaje sa agregujú na národnej úrovni a členia podľa nominálnych hodnôt eurobankoviek. Rozdelenie podľa sérií bankoviek sa nevyžaduje. Údaje za odľahlé pobočky úverových inštitúcií sa vykazujú osobitne.

                                 3.12.

                                 NCB môže z dôvodu monitorovania rozhodnúť, že bude zbierať údaje na miestnej úrovni, ako napríklad na úrovni pobočiek.

                                 3.13.

                                 NCB môže rozhodnúť, že z rozsahu požiadaviek na vykazovanie vylúči eurobankovky, ktoré sa spracovávajú v zariadeniach na spracovávanie bankoviek a vydávajú cez priehradku.

                                 3.14.

                                 Od spracovateľov peňazí, ktorí zadali kontrolu pravosti a upotrebiteľnosti iným spracovateľom peňazí, možno požadovať, aby o nich poskytovali NCB podrobné informácie vrátane príslušných dohôd s nimi.

                                 3.15.

                                 Údaje o odľahlých pobočkách stanovené vo vzore uvedenom v dodatku 3 sa musia poskytovať, hoci NCB môže vyžadovať, aby sa poskytovali v inom formáte, a môže sa so spracovateľom peňazí dohodnúť na zbere podrobnejších údajov.

                           4.   Dôvernosť a uverejňovanie údajov

                                 4.1.

                                 So základnými aj s prevádzkovými údajmi sa zaobchádza ako s dôvernými.

                                 4.2.

                                 NCB a ECB môžu rozhodnúť, že uverejnia správy alebo štatistiky, ktoré vychádzajú z údajov získaných v súlade s touto prílohou. Údaje sa pri uverejňovaní agregujú takým spôsobom, aby nebolo možné identifikovať jednotlivé subjekty, ktoré ich vykazujú.

                     Dodatok 1

                        VZOR VYKAZOVANIA

                        Základné údaje

                     Poskytujú sa tieto údaje:
                     [Názov NCB, kontaktná osoba pre prípadné otázky, adresa]
                     1.   Údaje o spracovateľovi peňazí:

                     Názov spracovateľa peňazí:
                     Adresa ústredia:
                     PSČ:
                     Mesto:
                     Ulica:
                     Druh spoločnosti:

                                 —

                                 Úverová inštitúcia

                                 —

                                 Zmenáreň

                                 —

                                 Spoločnosť zabezpečujúca prepravu hotovosti, ktorá nie je platobnou inštitúciou

                                 —

                                 Obchodník

                                 —

                                 Kasíno

                                 —

                                 Iné spoločnosti (uviesť aké) vrátane platobných inštitúcií, ktoré sa nezaraďujú do kategórií uvedených vyššie

                           Kontaktné osoby:
                     Mená:
                     Telefónne čísla:
                     Faxové čísla:
                     E-mailové adresy:
                     Poverený subjekt (ak existuje)
                     Meno:
                     Adresa:
                     PSČ:
                     Mesto:
                     2.   Zariadenia ovládané klientmi

                                 Kategória zariadenia

                                 Identifikačné číslo (1)

                                 Výrobca (1)

                                 Názov zariadenia (1)

                                 Označenie (1)

                                 (detekčné systémy/verzie softvéru)

                                 Celkový počet zariadení v prevádzke

                                 Zariadenia na vkladanie peňazí

                                 Zariadenia na príjem a výdaj peňazí

                                 Kombinované zariadenia na vkladanie peňazí

                                 Pokladničné zariadenia

                           3.   Zariadenia ovládané personálom

                                 Kategória zariadenia

                                 Identifikačné číslo (2)

                                 Výrobca (2)

                                 Názov zariadenia (2)

                                 Označenie (2)

                                 (detekčné systémy/verzie softvéru)

                                 Celkový počet zariadení v prevádzke

                                 Zariadenia spracúvajúce bankovky

                                 Zariadenia na kontrolu pravosti bankoviek

                                 Pokladničné zariadenia na príjem a výdaj peňazí

                                 Pokladničné zariadenia

                           4.   Zariadenia na výdaj peňazí

                                 Celkový počet zariadení v prevádzke

                                 Bankomaty

                                 Samoobslužné terminály

                                 Ostatné

                     Dodatok 2

                        VZOR VYKAZOVANIA

                        Prevádzkové údaje

                     1.   Údaje o spracovateľovi peňazí

                                 Názov spracovateľa peňazí

                                 Vykazovacie obdobie

                           2.   Údaje

                     Poskytnite prosím agregované údaje na národnej alebo regionálnej úrovni (podľa rozhodnutia NCB) bez odľahlých pobočiek.

                                 Celkový počet spracovaných eurobankoviek (3)

                                 Z toho eurobankovky vytriedené ako neupotrebiteľné (3)

                                 Z toho eurobankovky opätovne vrátené do obehu (4)

                                 5 EUR

                                 10 EUR

                                 20 EUR

                                 50 EUR

                                 100 EUR

                                 200 EUR

                                 500 EUR

                                 Počet eurobankoviek vydávaných prostredníctvom zariadení ovládaných klientmi a zariadení na výdaj peňazí

                           Ak NCB uplatní výnimku pre odľahlé pobočky ustanovenú v článku 7, sú tieto údaje povinné pre úverové inštitúcie dotknutého členského štátu. Úverové inštitúcie sú povinné vo svojich NCB zistiť, či sa musia tieto údaje vykazovať.

                     Dodatok 3

                        ODĽAHLÉ POBOČKY ÚVEROVÝCH INŠTITÚCIÍ

                     Tieto informácie poskytujú len úverové inštitúcie, ktoré majú odľahlé pobočky v zmysle článku 7 ods. 1.
                     1.   Informácie o úverovej inštitúcii

                                 Názov úverovej inštitúcie

                                 Vykazovacie obdobie

                     2.   Údaje

                                 Názov odľahlej pobočky

                                 Adresa

                                 Počet eurobankoviek vydávaných prostredníctvom zariadení ovládaných klientmi a zariadení na výdaj peňazí

                           ’

         (1)  Vyplniť podľa zodpovedajúcich údajov uvedených na internetovej stránke ECB.

         (2)  Vyplniť podľa zodpovedajúcich údajov uvedených na internetovej stránke ECB.

         (3)  Táto položka zahŕňa zariadenia ovládané personálom ako aj zariadenia ovládané klientmi.

         (4)  Nezahŕňa eurobankovky, ktoré boli vrátené do NCB, a eurobankovky opätovne vrátené do obehu cez priehradku, ak tak rozhodne NCB.


title: 2004/713/ES: Rozhodnutie Európskeho parlamentu z 21. apríla 2004 o udelení absolutória riaditeľovi Eurojustu v súvislosti s plnením jeho rozpočtu za finančný rok 2002

text:
               21.4.2004

               SK

               Úradný vestník Európskej únie

               L 330/7

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória riaditeľovi Eurojustu v súvislosti s plnením jeho rozpočtu za finančný rok 2002
   (2004/713/ES)

    ---documentbreak---

               21.4.2004

               SK

               Úradný vestník Európskej únie

               L 330/7

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória riaditeľovi Eurojustu v súvislosti s plnením jeho rozpočtu za finančný rok 2002


title: 2011/35/SZBP: Rozhodnutie Politického a bezpečnostného výboru BiH/17/2011 zo 14. januára 2011 o vymenovaní veliteľa operácie EÚ pre vojenskú operáciu Európskej únie v Bosne a Hercegovine

text:
               21.1.2011

               SK

               Úradný vestník Európskej únie

               L 18/41

         ROZHODNUTIE POLITICKÉHO A BEZPEČNOSTNÉHO VÝBORU BiH/17/2011
   zo 14. januára 2011
   o vymenovaní veliteľa operácie EÚ pre vojenskú operáciu Európskej únie v Bosne a Hercegovine
   (2011/35/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 druhý odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
   keďže:

               (1)

               Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor prijímať rozhodnutia o vymenovaní veliteľa operácie EÚ.

               (2)

               Podľa rozhodnutia Politického a bezpečnostného výboru BiH/10/2007 z 25. septembra 2007 o vymenovaní veliteľa operácie EÚ pre vojenskú operáciu Európskej únie v Bosne a Hercegovine (2) bol zástupca hlavného veliteľa spojeneckých síl v Európe (DSACEUR) generál John McCOLL vymenovaný za veliteľa operácie EÚ pre vojenskú operáciu Európskej únie v Bosne a Hercegovine.

               (3)

               NATO sa rozhodlo vymenovať za zástupcu hlavného veliteľa spojeneckých síl v Európe generála sira Richarda SHIRREFFA ako náhradu za generála Johna McCOLLA. Generál sir Richard SHIRREFF začne svoju funkciu vykonávať 4. marca 2011. Generál sir Richard SHIRREFF by mal nahradiť generála Johna McCOLLA aj v jeho funkcii veliteľa operácie EÚ pre vojenskú operáciu Európskej únie v Bosne a Hercegovine.

               (4)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami.

               (5)

               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo stranami „Partnerstva za mier“ a ktoré následne uzavreli dvojstranné bezpečnostné dohody s NATO,

         PRIJAL TOTO ROZHODNUTIE:
   Článok 1
   Generál sir Richard SHIRREFF sa týmto vymenúva za veliteľa operácie EÚ pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 4. marca 2011.

      V Bruseli 14. januára 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 252, 28.7.2004, s. 10.

      (2)  Ú. v. EÚ L 293, 10.11.2007, s. 8.


title: Rozhodnutie Európskeho parlamentu a Rady č. 1358/2008/ES zo 16. decembra 2008 , ktorým sa mení a dopĺňa rozhodnutie č. 1904/2006/ES, ktorým sa na obdobie rokov 2007 – 2013 ustanovuje program Európa pre občanov na podporu aktívneho európskeho občianstva

text:
               30.12.2008

               SK

               Úradný vestník Európskej únie

               L 350/58

      ROZHODNUTIE EURÓPSKEHO PARLAMENTU A RADY č. 1358/2008/ES
   zo 16. decembra 2008,
   ktorým sa mení a dopĺňa rozhodnutie č. 1904/2006/ES, ktorým sa na obdobie rokov 2007 – 2013 ustanovuje program Európa pre občanov na podporu aktívneho európskeho občianstva
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 151 a 308,
   so zreteľom na návrh Komisie,
   po porade s Európskym hospodárskym a sociálnym výborom,
   po porade s Výborom regiónov,
   konajúc v súlade s postupom ustanoveným v článku 251 zmluvy (1),
   keďže:

               (1)

               Rozhodnutím Európskeho parlamentu a Rady č. 1904/2006/ES z 12. decembra 2006 (2) sa ustanovil program Európa pre občanov na obdobie rokov 2007 až 2013.

               (2)

               V článku 8 ods. 3 rozhodnutia č. 1904/2006/ES sa stanovuje, že opatrenia potrebné na vykonávanie programu, iné ako tie, ktoré sú uvedené v odseku 2, sa majú prijať v súlade s postupom uvedeným v článku 9 ods. 3 uvedeného rozhodnutia, konkrétne v súlade s poradným postupom ustanoveným v rozhodnutí Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (3).

               (3)

               Toto znenie rozhodnutia č. 1904/2006/ES má predovšetkým za následok, že rozhodnutia o výbere iné ako tie, ktoré sú uvedené v článku 8 ods. 2 uvedeného rozhodnutia, podliehajú poradnému postupu a právu kontroly Európskeho parlamentu.

               (4)

               Tieto rozhodnutia o výbere sa však týkajú najmä malých grantov a nevyžadujú si prijatie politicky citlivých rozhodnutí.

               (5)

               V rámci týchto procedurálnych požiadaviek sa v procese udeľovania grantov uchádzačom pridáva dodatočná lehota dvoch až troch mesiacov. Spôsobuje to početné oneskorenia, ktoré pociťujú príjemcovia príspevkov, neúmernú záťaž, pokiaľ ide o spravovanie programu, a neprispieva to k rozvíjaniu pridanej hodnoty vzhľadom na povahu udelených grantov.

               (6)

               S cieľom umožniť rýchlejšie a účinnejšie vykonávanie rozhodnutí o výbere je nevyhnutné nahradiť poradný postup povinnosťou Komisie bezodkladne informovať Európsky parlament a členské štáty o všetkých opatreniach prijatých na vykonávanie rozhodnutia č. 1904/2006/ES bez pomoci výboru,

         ROZHODLI TAKTO:
   Článok 1
   Rozhodnutie č. 1904/2006/ES sa mení a dopĺňa takto:

               1.

               článok 8 ods. 3 sa nahrádza takto:
               „3.   Komisia informuje výbor uvedený v článku 9 a Európsky parlament o všetkých ďalších rozhodnutiach o výbere, ktoré prijala na vykonávanie tohto rozhodnutia, a to do dvoch pracovných dní od prijatia príslušných rozhodnutí. Tieto informácie zahŕňajú opis a analýzu prijatých žiadostí, opis hodnotiaceho a výberového konania a zoznamy projektov navrhnutých na financovanie, ako aj projektov, ktorých financovanie bolo zamietnuté.“;

               2.

               článok 9 ods. 3 sa vypúšťa.

         Článok 2
   Komisia podá Európskemu parlamentu a Rade správu o vplyve tohto rozhodnutia do 30. júna 2010.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Štrasburgu 16. decembra 2008

            Za Európsky parlament

            predseda

         H.-G. PÖTTERING

            Za Radu

            predseda

         B. LE MAIRE

      (1)  Stanovisko Európskeho parlamentu z 2. septembra 2008 (zatiaľ neuverejnené v úradnom vestníku) a rozhodnutie Rady z 20. novembra 2008.

      (2)  Ú. v. EÚ L 378, 27.12.2006, s. 32.

      (3)  Ú. v. ES L 184, 17.7.1999, s. 23.


title: Rozhodnutie Rady (EÚ) 2016/581 z 11. apríla 2016 o podpise Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, v mene Európskej únie

text:
               16.4.2016

               SK

               Úradný vestník Európskej únie

               L 101/1

         ROZHODNUTIE RADY (EÚ) 2016/581
   z 11. apríla 2016
   o podpise Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila 15. júla 2013 Komisiu, aby v rámci pristúpenia Chorvátskej republiky k Európskej únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode (GATT) 1994.

               (2)

               Komisia viedla rokovania v rámci smerníc na rokovania prijatých Radou.

               (3)

               Uvedené rokovania sa uzavreli a Dohoda vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, bola parafovaná 18. decembra 2015.

               (4)

               Dohoda by mala byť podpísaná,

         PRIJALA TOTO ROZHOHNUTIE:
   Článok 1
   Týmto sa v mene Únie schvaľuje podpis Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 11. apríla 2016

            Za Radu

            predseda

         M.H.P. VAN DAM

      (1)  Text dohody sa uverejní spolu s rozhodnutím o jej uzavretí.


title: Rozhodnutie Európskej centrálnej banky z 23. apríla 2004 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (ECB/2004/10)

text:
               9.6.2004

               SK

               Úradný vestník Európskej únie

               L 205/19

      ROZHODNUTIE EURÓPSKEJ CENTRÁLNEJ BANKY

   z 23. apríla 2004
   o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami
   (ECB/2004/10)
   (2004/507/ES)
   GENERÁLNA RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 48,
   keďže:

               (1)

               Rozhodnutie ECB/2003/19 z 18. decembra 2003 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (1) upravilo percentuálnu výšku upísaného podielu na základnom imaní Európskej centrálnej banky (ECB), ktorú národné centrálne banky (NCB) členských štátov, ktoré 1. januára 2004 neprijali euro, mali 1. januára 2004 splatiť ako príspevok na prevádzkové náklady ECB.

               (2)

               Vzhľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a vzhľadom na skutočnosť, že ich národné centrálne banky sa k 1. máju 2004 stanú súčasťou Európskeho systému centrálnych bánk (ESCB), rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (2) stanovuje s účinnosťou od 1. mája 2004 vážené podiely pridelené každej NCB, ktorá je k 1. máju 2004 súčasťou ESCB, v kľúči na upisovanie základného imania ECB (ďalej len „vážené podiely v kľúči základného imania“ a „kľúč základného imania“).

               (3)

               Od 1. mája 2004 upísané základné imanie ECB bude 5 564 669 247,19 EUR.

               (4)

               Rozšírený kľúč základného imania vyžaduje prijatie nového rozhodnutia ECB, ktorým sa s účinnosťou od 1. mája 2004 zruší rozhodnutie ECB/2003/19 a upraví sa percentuálna výška upísaných podielov na základnom imaní ECB, ktoré by národné centrálne banky členských štátov, ktoré neprijmú euro do 1. mája 2004 (ďalej len „nezúčastnené NCB“), mali splatiť 1. mája 2004.

               (5)

               Vzhľadom na článok 3.3 rokovacieho poriadku Generálnej rady Európskej centrálnej banky guvernéri České národní banky, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije a Národnej banky Slovenska mali možnosť predložiť svoje pripomienky k tomuto rozhodnutiu pred jeho prijatím,

         ROZHODLA TAKTO:
   Článok 1
   Rozsah a forma splateného základného imania
   Každá nezúčastnená NCB 1. mája 2004 splatí 7 % svojho upísaného podielu na základnom imaní ECB. Vzhľadom na vážené podiely v kľúči základného imania určené v článku 2 rozhodnutia ECB/2004/5 splatí každá nezúčastnená NCB 1. mája 2004 sumu uvedenú pri jej názve v tejto tabuľke:

               (v eurách)

               Nezúčastnená NCB

               Česká národní banka

               5 680 859,54

               Danmarks Nationalbank

               6 101 159,01

               Eesti Pank

               694 915,90

               Central Bank of Cyprus

               506 384,90

               Latvijas Banka

               1 160 010,95

               Lietuvos bankas

               1 723 656,30

               Magyar Nemzeti Bank

               5 408 190,75

               Bank Ċentrali ta’ Malta/Central Bank of Malta

               252 023,87

               Narodowy Bank Polski

               20 013 889,41

               Banka Slovenije

               1 302 967,30

               Národná banka Slovenska

               2 783 948,38

               Sveriges Riksbank

               9 400 451,41

               Bank of England

               56 022 530,23

         Článok 2
   Úprava splateného základného imania
   1.   Danmarks Nationalbank, Sveriges Riksbank a Bank of England už splatili 5 % svojho podielu na upísanom základnom imaní ECB, ako sa uplatňuje do 30. apríla 2004 podľa rozhodnutia ECB/2003/19. Vzhľadom na to prevedie podľa potreby buď každá z nich dodatočnú sumu na ECB, alebo ECB jej vráti sumu tak, aby sa dosiahli sumy uvedené v tabuľke v článku 1.
   2.   Každá z ostatných nezúčastnených NCB prevedie na ECB sumu uvedenú pri jej názve v tabuľke v článku 1.
   3.   Všetky prevody podľa tohto článku sa uskutočnia podľa podmienok uvedených v rozhodnutí ECB/2004/7 z 22. apríla 2004 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (3).
   Článok 3
   Záverečné ustanovenia
   1.   Toto rozhodnutie nadobúda účinnosť 23. apríla 2004.
   2.   Rozhodnutie ECB/2003/19 sa týmto zrušuje s účinnosťou od 1. mája 2004.

      Vo Frankfurte nad Mohanom 23. apríla 2004

            Prezident ECB

         Jean-Claude TRICHET

      (1)  Ú. v. EÚ L 9, 15.1.2004, s. 31.

      (2)  Pozri stranu 5 tohto úradného vestníka.

      (3)  Pozri stranu tohto úradného vestníka.


title: Rozhodnutie Komisie z  23. apríla 2013 o zriadení expertnej skupiny Komisie, ktorá bude nazvaná Platforma pre dobrú správu daní, agresívne daňové plánovanie a dvojité zdanenie

text:
               26.4.2013

               SK

               Úradný vestník Európskej únie

               C 120/17

         ROZHODNUTIE KOMISIE
   z 23. apríla 2013
   o zriadení expertnej skupiny Komisie, ktorá bude nazvaná Platforma pre dobrú správu daní, agresívne daňové plánovanie a dvojité zdanenie
   2013/C 120/07
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Komisia vo svojom oznámení z 6. decembra 2012 (1) predstavila akčný plán na posilnenie boja proti daňovým podvodom a daňovým únikom. K oznámeniu boli pripojené dve odporúčania: prvým bolo odporúčanie v súvislosti s agresívnym daňovým plánovaním (2), a druhým odporúčanie v súvislosti s opatreniami určenými na podporu toho, aby tretie krajiny uplatňovali minimálne štandardy dobrej správy v daňových záležitostiach (3). Tieto oblasti sú v súčasnosti mimoriadne dôležité, ako to zdôraznil aj Európsky parlament vo svojom uznesení z 19. apríla 2012 o výzve na hľadanie konkrétnych opatrení na boj proti daňovým podvodom a únikom (4).

               (2)

               Podľa odporúčania v súvislosti s agresívnym daňovým plánovaním by mali členské štáty prijať všeobecné pravidlo proti zneužívaniu, podľa ktorého by nemali prihliadať na umelú úpravu prijatú najmä na účely vyhnutia sa zdaneniu a mali by miesto toho uplatniť svoje daňové pravidlá podľa ich skutočnej ekonomickej podstaty. Komisia v tomto odporúčaní takisto členské štáty vyzýva, aby začlenili do svojich zmlúv o zamedzení dvojitého zdanenia ustanovenie, ktoré zabráni špecifickej forme dvojitého nezdanenia.

               (3)

               Odporúčanie v súvislosti s opatreniami určenými na podporu toho, aby tretie krajiny uplatňovali minimálne štandardy dobrej správy v daňových záležitostiach stanovuje kritéria umožňujúce určiť tretie krajiny, ktoré tieto minimálne štandardy nespĺňajú. Takisto uvádza zoznam opatrení, ktoré môžu členské štáty prijať v súvislosti s týmito krajinami a v prospech tretích krajín, ktoré naopak uvedené štandardy spĺňajú alebo sa k tomu zaviazali.

               (4)

               Je dôležité, aby boli uvedené odporúčania vykonané v čo najširšom možnom rozsahu takým spôsobom, ktorý využíva všetky relevantné skúsenosti, odborné znalosti a stanoviská. Okrem toho by mali tieto prvky tiež prispieť k správe, ktorú sa Komisia zaviazala zverejniť do konca roku 2015 v súvislosti s uplatňovaním uvedených odporúčaní. Tiež by sa na ne malo prihliadať pri ďalšej pracovnej činnosti Komisie v predmetnej oblasti.

               (5)

               Komisia vo svojom oznámení o dvojitom zdanení na jednotnom trhu (5) dospela k záveru, že preskúma potenciálne prínosy založenia fóra EÚ pre dvojité zdanenie, t. j. expertnej skupiny zaoberajúcej sa problémami súvisiacimi s touto oblasťou. Vzhľadom na význam týchto problémov pre fungovanie vnútorného trhu je zrejmé, že by mala o nich expertná skupina diskutovať. Okrem toho v odpovediach poskytnutých v rámci verejnej konzultácie Komisie týkajúcej sa konkrétnych príkladov dvojitého nezdanenia a možných spôsobov jeho riešenia bolo zdôraznené, že z praktického hľadiska sú dvojité nezdanenie a dvojité zdanenie často prepojené, a preto by sa nemali riešiť oddelene. Keďže dvojité nezdanenie samo osebe súvisí s agresívnym daňovým plánovaním, ktoré je jednou z oblastí uvedených vyššie, je vhodné sa zaoberať otázkou dvojitého zdanenia v rámci tej istej expertnej skupiny, t. j. v rámci platformy založenej týmto rozhodnutím.

               (6)

               Platforma by mala umožniť v týchto oblastiach dialóg založený na výmene skúseností a odborných znalostí a zohľadniť stanoviská všetkých zainteresovaných strán.

               (7)

               Platforme by mala predsedať Komisia a mala by byť zložená zo zástupcov daňových orgánov členských štátov, organizácií zastupujúcich podniky alebo občiansku spoločnosť, ako aj z daňových odborníkov.

               (8)

               Mali by sa stanoviť pravidlá, v súlade s ktorými budú členovia platformy poskytovať informácie.

               (9)

               Osobné údaje by sa mali spracovávať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6),

         ROZHODLA TAKTO:
   Článok 1
   Predmet
   Týmto sa zriaďuje expertná skupina nazvaná „Platforma pre dobrú správu daní, agresívne daňové plánovanie a dvojité zdanenie“ (ďalej len „platforma“).
   Článok 2
   Úlohy
   K úlohám platformy patrí:

               a)

               podporovať diskusie medzi podnikmi, občianskou spoločnosťou, odborníkmi z vnútroštátnych daňových orgánov o otázkach súvisiacich s dobrou správou v daňových záležitostiach, agresívnym daňovým plánovaním a dvojitým zdanením. Pojem dobrá správa v daňových záležitostiach zahŕňa transparentnosť, výmenu informácií a spravodlivú daňovú súťaž;

               b)

               poskytovať Komisii informácie potrebné na stanovenie priorít v týchto oblastiach a na výber vhodných prostriedkov a nástrojov na dosiahnutie pokroku v týchto oblastiach;

               c)

               prispieť k najlepšiemu možnému uplatneniu a vykonaniu vyššie uvedených odporúčaní Komisie prostredníctvom stanovenia technických a praktických otázok, ktoré sú v týchto oblastiach potenciálne relevantné, ako aj možných riešení;

               d)

               poskytovať Komisii informácie potrebné na prípravu jej správy o uplatňovaní jej odporúčaní, ktoré sa týkajú opatrení na podporu toho, aby tretie krajiny uplatňovali minimálne štandardy dobrej správy v daňových záležitostiach, a agresívnom daňovom plánovaní;

               e)

               viesť diskusie o praktických poznatkoch poskytnutých daňovými orgánmi, ako aj podnikmi, občianskou spoločnosťou a daňovými odborníkmi a pracovať na možných spôsoboch, ako účinnejšie riešiť súčasné problémy dvojitého zdanenia, ktoré majú dosah na správne fungovanie vnútorného trhu.

         Článok 3
   Konzultácie
   Komisia sa môže na platformu obrátiť v akejkoľvek záležitosti súvisiacej s dobrou správou v daňových záležitostiach, agresívneho plánovania a dvojitého zdanenia.
   Článok 4
   Členstvo a menovanie
   1.   Platforma pozostáva najviac z 45 členov.
   2.   Členmi platformy sú:

               a)

               daňové orgány členských štátov;

               b)

               najviac pätnásť organizácií, ktoré zastupujú podniky, občianske spoločnosti a daňových odborníkov.

         3.   Daňový orgán každého členského štátu navrhne jedného zástupcu z radov zamestnancov, ktorí sa zaoberajú cezhraničným zdaňovaním so zameraním na boj proti agresívnemu daňovému plánovaniu.
   4.   Na základe výzvy na podávanie prihlášok Generálny riaditeľ pre dane a colnú úniu vymenuje organizácie uvedené v odseku 2 písm. b), ktoré majú odborné znalosti v oblastiach uvedených v článku 2, a ktoré odpovedali na uvedenú výzvu.
   5.   V odpovedi na výzvu na podávanie prihlášok organizácie navrhnú jedného zástupcu a jedného náhradníka, ktorý zástupcu nahradí v prípade jeho neprítomnosti alebo nemožnosti vykonávať funkciu. Generálny riaditeľ pre dane a colnú úniu môže podať námietku voči zástupcovi alebo náhradníkovi, ktorého organizácia navrhla, ak tento zástupca alebo náhradník nespĺňa podmienky stanovené vo výzve na podávanie prihlášok. V takomto prípade bude príslušná organizácia vyzvaná, aby navrhla iného zástupcu alebo iného náhradníka.
   6.   Náhradníci sú navrhnutí na základe rovnakých podmienok ako členovia a automaticky nahrádzajú členov v prípade ich neprítomnosti alebo nemožnosti vykonávať funkciu.
   7.   Organizácie sú vymenované na tri roky, pokiaľ nie sú nahradené alebo vylúčené podľa odseku 9. Ich funkčné obdobie sa môže obnoviť v prípade, že odpovedali na ďalšiu výzvu na podávanie prihlášok.
   8.   Organizácie, ktoré boli považované za vhodných uchádzačov o členstvo, avšak neboli vymenované, môžu byť zaradené na rezervný zoznam uchovávaný tri roky, ktorý Komisia použije pri menovaní náhradných členov.
   9.   Organizácie uvedené v odseku 2 písm. b) alebo ich zástupcov možno nahradiť alebo vylúčiť na zostávajúcu časť ich funkčného obdobia v týchto prípadoch:

               a)

               keď organizácia alebo jej zástupca nie je schopný naďalej účinne prispievať k rokovaniam platformy;

               b)

               keď organizácia alebo jej zástupca nespĺňajú podmienky stanovené v článku 339 Zmluvy o fungovaní Európskej únie;

               c)

               keď organizácia alebo jej zástupca odstúpi;

               d)

               keď je to vhodné v záujme zachovania vyváženého zastúpenia príslušných odborných a záujmových oblastí.

         Na riešenie situácie uvedenej v prvom pododseku, a ak je to vhodné, môže Generálny riaditeľ pre dane a colnú úniu vymenovať z rezervného zoznamu uvedeného v odseku 8 náhradnú organizáciu alebo požiadať organizáciu, aby navrhla iného zástupcu alebo iného náhradníka.
   10.   Názvy organizácií a mená ich zástupcov sa zverejnia v registri expertných skupín Komisie a podobných subjektov (ďalej len „register“), ako aj na príslušnej internetovej stránke.
   11.   Osobné údaje sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Platforme predsedá Generálny riaditeľ pre dane a colnú úniu alebo jeho zástupca.
   2.   Platforma môže so súhlasom predsedu zriadiť podskupiny na preskúmanie konkrétnych otázok na základe referenčného rámca vymedzeného platformou. Takéto podskupiny sa hneď po splnení svojho poverenia rozpustia.
   3.   Predseda môže ad hoc prizvať odborníkov, ktorí nie sú členmi platformy, a ktorí majú odborné znalosti v rámci prerokúvaného programu, aby sa zúčastnili na jej činnosti alebo na činnosti podskupiny. Predseda môže okrem toho prizvať ako pozorovateľov jednotlivcov alebo organizácie v súlade s pravidlom 8 ods. 3 horizontálnych pravidiel expertných skupín (7), ako aj krajiny uchádzajúce sa o členstvo. Ako pozorovateľov možno prizvať predovšetkým zástupcov z pristupujúcich krajín a medzinárodných organizácií.
   4.   Členovia a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo stanovenú v zmluvách a iných relevantných predpisoch, ako aj predpisy týkajúce sa ochrany utajovaných skutočností EÚ stanovené v prílohe k rokovaciemu poriadku Komisie (8). V prípade nedodržania týchto povinností môže Komisia prijať všetky primerané opatrenia.
   5.   Zasadnutia platformy a jej podskupín sa spravidla konajú v priestoroch Komisie. Komisia zabezpečuje služby sekretariátu. Na zasadnutiach platformy a jej podskupín sa môžu zúčastniť a aj iné útvary Komisie, ktoré sa zaoberajú prerokúvanými otázkami.
   6.   Platforma príjme svoj rokovací poriadok na základe štandardného rokovacieho poriadku pre expertné skupiny.
   7.   Komisia uverejňuje príslušné dokumenty o činnostiach platformy (ako sú programy, zápisnice a návrhy účastníkov), a to buď v registri alebo na príslušnej internetovej stránke dostupnej prostredníctvom odkazu v registri. Dokument sa nesmie zverejniť, ak by jeho sprístupnenie mohlo poškodiť verejný alebo súkromný záujem, ako sa vymedzuje v článku 4 nariadenia (ES) č. 1049/2001 (9).
   Článok 6
   Výdavky súvisiace so zasadnutiami
   1.   Účastníci podieľajúci sa na činnosti platformy nie sú za poskytované služby odmeňovaní.
   2.   Komisia v súlade so svojimi platnými ustanoveniami uhrádza účastníkom podieľajúcim sa na činnosti platformy vzniknuté cestovné náklady, a v prípade potreby aj náklady na ubytovanie.
   3.   Náhrady za uvedené výdavky sa poskytujú v medziach dostupných rozpočtových prostriedkov, ktoré sú pridelené v rámci ročného postupu prideľovania finančných prostriedkov.
   Článok 7
   Uplatnenie
   Toto rozhodnutie sa uplatňuje na obdobie troch rokov.

      V Bruseli 23. apríla 2013

            Za Komisiu

         Algirdas ŠEMETA

            člen Komisie

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  KOM(2011) 712 v konečnom znení.

      (6)  Ú. v. ES L 8, 12.1.2001, s. 1.

      (7)  K(2010) 7649 v konečnom znení, oznámenie predsedu Komisie s názvom Rámec pre expertné skupiny Komisie: horizontálne pravidlá a verejný register, K(2010) 7649 v konečnom znení.

      (8)  Ú. v. ES L 308, 8.12.2000, s. 26.

      (9)  Ú. v. ES L 145, 31.5.2001, s. 43. Účelom týchto výnimiek je ochrana verejnej bezpečnosti, vojenských záležitostí, medzinárodných vzťahov, finančnej, menovej alebo hospodárskej politiky, súkromia a nedotknuteľnosti jednotlivca, obchodných záujmov, súdnych konaní a právneho poradenstva, inšpekcií/vyšetrovaní/auditov a rozhodovacieho procesu príslušných orgánov.


title: 2014/10/EÚ: Rozhodnutie Rady z  13. januára 2014 , ktorým sa vymenúva švédsky člen Európskeho hospodárskeho a sociálneho výboru

text:
               15.1.2014

               SK

               Úradný vestník Európskej únie

               L 10/17

         ROZHODNUTIE RADY
   z 13. januára 2014,
   ktorým sa vymenúva švédsky člen Európskeho hospodárskeho a sociálneho výboru
   (2014/10/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh švédskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Ellen NYGRENOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pani Lise-Lotte LENBERGOVÁ sa vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. januára 2014

            Za Radu

            predseda

         D. KOURKOULAS

      (1)  Ú. v. EÚ L 251, 25.9.2010, s. 8.


title: Rozhodnutie Rady (EÚ) 2015/1156 z 13. júla 2015 o pozícii, ktorá sa má prijať v mene Európskej únie v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Batérie a akumulátory)

text:
               15.7.2015

               SK

               Úradný vestník Európskej únie

               L 187/24

         ROZHODNUTIE RADY (EÚ) 2015/1156
   z 13. júla 2015
   o pozícii, ktorá sa má prijať v mene Európskej únie v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Batérie a akumulátory)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP Spoločný výbor EHP môže rozhodnúť o zmene, okrem iného, prílohy II k Dohode o EHP.

               (3)

               Smernica Európskeho parlamentu a Rady 2013/56/EÚ (3) sa má začleniť do Dohody o EHP.

               (4)

               Smernicou 2013/56/EÚ sa zrušuje rozhodnutie Komisie 2009/603/ES (4) začlenené do Dohody o EHP.

               (5)

               Vzhľadom na špecifický právny a skutkový stav v Lichtenštajnsku sa článok 17 smernice 2006/66/ES neuplatňuje na Lichtenštajnsko.

               (6)

               Príloha II k Dohode o EHP by sa preto mala zodpovedajúcim spôsobom zmeniť.

               (7)

               Pozícia Únie v Spoločnom výbore EHP by mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. júla 2015

            Za Radu

            predseda

         F. ETGEN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Smernica Európskeho parlamentu a Rady 2013/56/EÚ z 20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh a ktorou sa zrušuje rozhodnutie Komisie 2009/603/ES (Ú. v. EÚ L 329, 10.12.2013, s. 5).

      (4)  Rozhodnutie Komisie 2009/603/ES z 5. augusta 2009 týkajúce sa ustanovenia požiadaviek na registráciu výrobcov batérií a akumulátorov v súlade so smernicou Európskeho parlamentu a Rady 2006/66/ES (Ú. v. EÚ L 206, 8.8.2009, s. 13).

      NÁVRH
      ROZHODNUTIE SPOLOČNÉHO VÝBORU EHP č. …/2015
      z,
      ktorým sa mení príloha II (Technické predpisy, normy, skúšky a certifikácia) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Smernica Európskeho parlamentu a Rady 2013/56/EÚ z 20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh, a ktorou sa zrušuje rozhodnutie Komisie 2009/603/ES (1), sa má začleniť do Dohody o EHP.

                  (2)

                  Smernicou Európskeho parlamentu a Rady 2013/56/EÚ sa zrušuje rozhodnutie Komisie 2009/603/ES (2) začlenené do Dohody o EHP, a preto sa odkaz naň v rámci Dohody o EHP vypúšťa.

                  (3)

                  Príloha II k Dohode o EHP by sa preto mala zodpovedajúcim spôsobom zmeniť,

            PRIJAL TOTO ROZHODNUTIE:
      Článok 1
      Kapitola XV prílohy II k Dohode o EHP sa mení takto:

                  1.

                  V bode 12x (smernica Európskeho parlamentu a Rady 2006/66/ES) sa dopĺňa tento text:

                              „—

                                 32013 L 0056: smernica Európskeho parlamentu a Rady 2013/56/EÚ z 20. novembra 2013 (Ú. v. EÚ L 329, 10.12.2013, s. 5).

                        Ustanovenia smernice sa na účely tejto dohody vykladajú s týmito úpravami:
                  Článok 17 sa nevzťahuje na Lichtenštajnsko.“

                  2.

                  Text bodu 12zt (rozhodnutie Komisie 2009/603/ES) sa vypúšťa.

            Článok 2
      Znenie smernice 2013/56/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť … pod podmienkou, že boli doručené všetky oznámenia podľa článku 103 ods. 1 Dohody o EHP (3).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 329, 10.12.2013, s. 5.

         (2)  Ú. v. EÚ L 206, 8.8.2009, s. 13.

         (3)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Európskeho parlamentu a Rady č. 846/2004/ES z 29. apríla 2004, ktorým sa mení a dopĺňa rozhodnutie Rady 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus – rozvoj, distribúcia a propagácia) (2001 – 2005)

text:
Dôležité právne oznámenie

|

32004D0846

Úradný vestník L 157 , 30/04/2004 S. 0004 - 0006

		Rozhodnutie Európskeho parlamentu a Rady č. 846/2004/ESz 29. apríla 2004,ktorým sa mení a dopĺňa rozhodnutie Rady 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus – rozvoj, distribúcia a propagácia) (2001 – 2005)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskych spoločenstiev, a najmä na jej článok 157 ods. 3,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],so zreteľom na stanovisko Výboru regiónov [2],konajúc v súlade s postupom stanoveným v článku 251 Zmluvy [3],keďže:(1) Rozhodnutím 2000/821/ES [4] Rada zaviedla Media Plus program, ktorý podporuje rozvoj, distribúciu a propagáciu európskych audiovizuálnych diel v období od 1. januára 2001 do 31. decembra 2005.(2) Podstatné je zaručiť kontinuitu politiky spoločenstva na podporu európskeho audiovizuálneho odvetvia pri zohľadnení cieľov sledovaných spoločenstvom podľa článku 157 Zmluvy.(3) Taktiež je podstatné, aby Komisia poskytla úplnú a podrobnú hodnotiacu správu o programe Media Plus najneskôr 31. decembra 2005, v stanovenom termíne, aby legislatívny orgán mohol posúdiť návrh nového programu, ktorý sa má začať v roku 2007, a aby rozpočtový orgán mohol zhodnotiť požiadavky na nový finančný rámec,ROZHODLI TAKTO:Článok 1Rozhodnutie 200/821/ES sa týmto mení a dopĺňa takto:1. V článku 1 ods. 1 sa "31. december 2005" nahrádza slovami "31. december 2006".2. V článku 5 ods. 2 sa referenčná čiastka 350 miliónov EUR nahrádza 453,60 miliónmi EUR, vrátane prispôsobenia, ktoré berie do úvahy rozšírenie, po preskúmaní finančnej perspektívy.Článok 2Toto rozhodnutie nadobúda účinnosť dňom jeho uverejnenia v Úradnom vestníku Európskej únie.V Štrasburgu 29. apríla 2004Za Európsky parlamentpredsedaP. CoxZa RadupredsedaM. McDowell[1] Ú. v. EÚ C 10, 14.1.2004, s. 8.[2] Ú. v. EÚ C 23, 27.1.2004, s. 24.[3] Stanovisko Európskeho parlamentu z 12. februára 2004 (zatiaľ neuverejnené v úradnom vestníku) a rozhodnutie Rady z 26. apríla 2004.[4] Ú. v. ES L 336, 30.12.2000, s. 82.--------------------------------------------------


title: Rozhodnutie Rady z 23. marca 1998 o uzavretí Protokolu k Dohovoru z roku 1979 o diaľkovom znečisťovaní ovzdušia prechádzajúcom hranice štátov a postupnom znižovaní emisií síry

text:
Dôležité právne oznámenie

|

31998D0686

Úradný vestník L 326 , 03/12/1998 S. 0034 - 0034

		Rozhodnutie Radyz 23. marca 1998o uzavretí Protokolu k Dohovoru z roku 1979 o diaľkovom znečisťovaní ovzdušia prechádzajúcom hranice štátov a postupnom znižovaní emisií síry(98/686/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 130 s ods. 1, v súvislosti s prvou vetou článku 228 ods. 2 a prvým pododsekom 228 ods.,so zreteľom na návrh Komisie [1],so zreteľom na stanovisko Európskeho parlamentu [2],keďže spoločenstvo podpísalo 14. júna 1994 protokol k Dohovoru z roku 1979 o diaľkovom znečisťovaní ovzdušia prechádzajúcom hranicami štátov, a postupnom znižovaní emisií síry (ďalej len "protokol");keďže protokol predpokladá zriadenie hornej hranice pre emisie síry platné pre všetky zmluvné strany dohody;keďže opatrenia predpokladané v protokole prispejú k dosiahnutiu cieľov politiky spoločenstva v oblasti životného prostredia;keďže spoločenstvo a členské štáty spolupracujú v rámci svojich príslušných právomocí s tretími krajinami a s príslušnými medzinárodnými organizáciami;keďže v dôsledku toho by malo spoločenstvo schváliť protokol,PRIJALA TOTO ROZHODNUTIE:Článok 1Týmto sa v mene spoločenstva schvaľuje Protokol k dohovoru z roku 1979 o diaľkovom znečisťovaní ovzdušia prechádzajúcom hranicami štátov a postupnom znižovaní emisií síry, podpísaný 14. júna 1994.Text dohody je pripojený k tomuto rozhodnutiu.Táto deklarácia sa uloží spolu so schválenými dokumentmi:"Európske spoločenstvo vyhlasuje, že horná hranica pre emisie a vážené priemerné percento Európskeho spoločenstva by nemala prekročiť množstvo záväzkov členských štátov Európskej únie, ktoré ratifikovali protokol, pričom zdôrazňuje, že všetky členské štáty musia znížiť emisie SO2 v súlade v hornou hranicou emisií stanovenou v prílohe II protokolu, a v súlade s príslušnou legislatívou spoločenstva."Článok 2Predseda Rady sa týmto oprávňuje určiť osobu splnomocnenú na uloženie schválených dokumentov a deklarácie uvedenej v článku 1 s generálnym tajomníkom OSN, v súlade s článkom 14 protokolu.Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 23. marca 1998Za RadupredsedaM. Meacher[1] Ú. v. ES C 190, 21.3.1997, s. 13.[2] Ú. v. ES C 14, 19.1.1998.--------------------------------------------------


title: Rozhodnutie Európskeho parlamentu a Rady (EÚ) 2015/472 z  11. marca 2015 o mobilizácii Európskeho fondu na prispôsobenie sa globalizácii (žiadosť EGF/2014/012 BE/ArcelorMittal, Belgicko)

text:
               20.3.2015

               SK

               Úradný vestník Európskej únie

               L 76/60

         ROZHODNUTIE EURÓPSKEHO PARLAMENTU A RADY (EÚ) 2015/472
   z 11. marca 2015
   o mobilizácii Európskeho fondu na prispôsobenie sa globalizácii (žiadosť EGF/2014/012 BE/ArcelorMittal, Belgicko)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009 (3), alebo novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Článok 12 nariadenia Rady (EÚ, Euratom) č. 1311/2013 (4) umožňuje mobilizáciu EGF v rámci maximálnej ročnej sumy vo výške 150 miliónov EUR (v cenách z roku 2011).

               (3)

               Belgicko podalo 22. júla 2014 žiadosť o mobilizáciu EGF v súvislosti s prepúšťaním v podniku ArcelorMittal Liège S.A. v Belgicku a doplnilo ju o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na určenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa preto mal mobilizovať s cieľom poskytnúť finančný príspevok vo výške 1 591 486 EUR v súvislosti so žiadosťou Belgicka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 1 591 486 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 11. marca 2015

            Za Európsky parlament

            predseda

         M. SCHULZ

            Za Radu

            predsedníčka

         Z. KALNIŅA-LUKAŠEVICA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení nariadenie (ES) č. 1927/2006 o zriadení Európskeho fondu na prispôsobenie sa globalizácii (Ú. v. EÚ L 167, 29.6.2009, s. 26).

      (4)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2010/513/EÚ: Rozhodnutie Európskeho parlamentu z  5. mája 2010 o účtovnej závierke Agentúry pre kontrolu rybného hospodárstva Spoločenstva za rozpočtový rok 2008

text:
               25.9.2010

               SK

               Úradný vestník Európskej únie

               L 252/131

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Agentúry pre kontrolu rybného hospodárstva Spoločenstva za rozpočtový rok 2008
   (2010/513/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Agentúry pre kontrolu rybného hospodárstva Spoločenstva za rozpočtový rok 2008,
   so zreteľom na správu Dvora audítorov o overení konečnej ročnej účtovnej závierky Agentúry pre kontrolu rybného hospodárstva Spoločenstva za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 768/2005 z 26. apríla 2005, ktorým sa zriaďuje Agentúra pre kontrolu rybného hospodárstva Spoločenstva (3), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0105/2010),

               1.

               schvaľuje účtovnú závierku Agentúry pre kontrolu rybného hospodárstva Spoločenstva za rozpočtový rok 2008;

               2.

               poveruje svojho predsedu, aby postúpil toto rozhodnutie výkonnému riaditeľovi Agentúry pre kontrolu rybného hospodárstva Spoločenstva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 128, 21.5.2005, s. 1.

      (4)  Ú. v. ES L 357, 31.12.2002, s. 72.


title: 2011/474/EÚ: Rozhodnutie Rady z  12. júla 2011 o uzavretí protokolu, ktorým sa ustanovujú rybolovné možnosti a finančný príspevok ustanovený v Dohode o partnerstve v sektore rybolovu medzi Európskym spoločenstvom a Seychelskou republikou

text:
               28.7.2011

               SK

               Úradný vestník Európskej únie

               L 196/1

         ROZHODNUTIE RADY
   z 12. júla 2011
   o uzavretí protokolu, ktorým sa ustanovujú rybolovné možnosti a finančný príspevok ustanovený v Dohode o partnerstve v sektore rybolovu medzi Európskym spoločenstvom a Seychelskou republikou
   (2011/474/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 5. októbra 2006 prijala nariadenie (ES) č. 1562/2006 o uzavretí Dohody o partnerstve v sektore rybolovu medzi Európskym spoločenstvom a Seychelskou republikou (1) (ďalej len „dohoda o partnerstve“). K dohode o partnerstve bol pripojený protokol, ktorým sa ustanovujú rybolovné možnosti a finančný príspevok ustanovený v dohode o partnerstve. Platnosť uvedeného protokolu uplynie 17. januára 2011.

               (2)

               Európska únia rokovala so Seychelskou republikou (ďalej len „Seychely“) o novom protokole k dohode o partnerstve, ktorou sa plavidlám EÚ poskytujú rybolovné možnosti vo vodách, ktoré patria, pokiaľ ide o rybolov, pod zvrchovanosť alebo súdnu právomoc Seychel (ďalej len „protokol“).

               (3)

               Výsledkom týchto rokovaní bolo parafovanie protokolu 3. júna 2010, ktorý bol zmenený a doplnený výmenou listov 29. októbra 2010.

               (4)

               V súlade s rozhodnutím Rady 2010/814/EÚ (2) bol protokol podpísaný 20. decembra 2010 v mene Únie a predbežne sa vykonáva.

               (5)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol, ktorým sa ustanovujú rybolovné možnosti a finančný príspevok ustanovený v Dohode o partnerstve v sektore rybolovu medzi Európskym spoločenstvom a Seychelskou republikou (3).
   Článok 2
   Predseda Rady vydá v mene Únie oznámenie ustanovené v článku 14 protokolu (4).
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. júla 2011

            Za Radu

            predseda

         J. VINCENT-ROSTOWSKI

      (1)  Ú. v. EÚ L 290, 20.10.2006, s. 1.

      (2)  Ú. v. EÚ L 345, 30.12.2010, s. 1.

      (3)  Text protokolu bol uverejnený v Ú. v. EÚ L 345, 30.12.2010, s. 4, spolu s rozhodnutím o podpise.

      (4)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.


title: 2012/565/EÚ: Rozhodnutie Európskeho parlamentu z  10. mája 2012 o účtovnej závierke Európskeho strediska pre rozvoj odborného vzdelávania za rozpočtový rok 2010

text:
               17.10.2012

               SK

               Úradný vestník Európskej únie

               L 286/155

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Európskeho strediska pre rozvoj odborného vzdelávania za rozpočtový rok 2010
   (2012/565/EÚ)
   EURÓPSKY PARLAMENT,

               —

               so zreteľom na konečnú účtovnú závierku Európskeho strediska pre rozvoj odborného vzdelávania za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2010 spolu s odpoveďami strediska (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní EÚ,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0129/2012),

               1.

               schvaľuje účtovnú závierku Európskeho strediska pre rozvoj odborného vzdelávania za rozpočtový rok 2010;

               2.

               poveruje svojho predsedu, aby postúpil toto rozhodnutie riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 127.

      (2)  Ú. v. ES L 248, 16.9.2002, s. 1.

      (3)  Ú. v. ES L 39, 13.2.1975, s. 1.

      (4)  Ú. v. ES L 357, 31.12.2002, s. 72.